เอาแล้วไง! ผู้ประมูลคลื่น 900 MHz ขอ กสทช.เคาะราคาติดเทอร์โบ
กสทช.เผยมีผู้เข้าร่วมประมูลบางรายขอให้มีการเคาะราคาติดเทอร์โบ หรือเคาะราคาในแต่ละรอบสูงขึ้นได้เป็น 10 เท่าของช่วงราคาที่กำหนดให้เคาะขึ้นไปในแต่ละครั้งจำนวน 322 ล้านบาท แต่กสทช.ยังไม่ได้มีการพิจารณาอนุญาต
17 ธ.ค. 2558

นายฐากร ตัณฑสิทธิ์ เลขาธิการ เลขาธิการคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ หรือ กสทช. เปิดเผยว่า สำหรับการเข้าร่วมประมูล 4G คลื่น 900 MHz นั้น ขณะนี้ระยะเวลาเคาะราคาประมูลผ่านมาถึง 36 ชั่วโมงเต็ม มากกว่าการประมูลคลื่น 1800MHz ที่ใช้เวลาประมูล 33 ชั่วโมง
ขณะที่มีผู้เข้าร่วมประมูลบางรายขอให้มีการเคาะราคาติดเทอร์โบ หรือเคาะราคาในแต่ละรอบสูงขึ้นได้เป็น 10 เท่าของช่วงราคาที่กำหนดให้เคาะขึ้นไปในแต่ละครั้งจำนวน 322 ล้านบาท แต่กสทช.ยังไม่ได้มีการพิจารณาอนุญาต